הוועדה המחוזית לתכנון ובנייה מרכז אישרה למתן תוקף תוכנית להקמת שכונת מגורים חדשה בגבעת שמואל. התוכנית הינה על שטח של כ-167 דונם וממוקמת בחלק הצפוני ובצד המערבי של גבעת שמואל בסמוך לכביש גהה, כביש 4.
בהיבט התחבורתי, התוכנית מתחברת למערך הרחובות הקיים של העיר. הרחובות מתוכננים עם צירי הליכה ושבילי אופניים. כמו כן, התכנית מציעה כיכר עירונית בלב השכונה שמוקפת בחזיתות מסחריות ומבני ציבור אשר מאפשרת נגישות לרחובות הראשיים ולשטחי הציבור. ״לאור הקומפקטיות של העיר גבעת שמואל התכנון המוצע מחזק את ההליכה ברגל, השימוש באופניים ותחבורה ציבורית״, צוין ממנהל התכנון.
התוכנית הוגשה ע''י עיריית גבעת שמואל והוכנה ע''י צוות התכנון בראשות אדריכל יוסי פרחי.